Sipadan

miniatyr|Sipadan.
Sipadan (malayisk og indonesisk: Pulau Sipadan, engelsk: Sipadan Island)  er en øy i den malaysiske delstaten Sabah. Øya ligger i Celebessjøen, om lag 35 kilometer sør for Semporna på Borneos vestkyst. Etter en strid mellom Malaysia og Indonesia om øyas suverenitet, avgjorde FNs internasjonale domstol i Haag i desember 2002 at Sipidan, og den noe mindre Ligitan, skulle tilhøre Malaysia.International Court of Justice: Case concerning sovereignty over Pulau Ligitan and  Pulau Sipadan . Judgement of 17. December 2002. Besøkt 24. september 2013. 

Sipadan har et areal på 0,13 kvadratkilometer. Øya er formet av koraller som har vokst på toppen av en utdødd vulkan. Selve øya er kledd med tett regnskog og har et omkringliggende korallrev hvor der er registrert over tre tusen arter fisk og flere hundre korall-arter. Sipadan var ubebodd frem til 1980, da den ble utviklet til et turistmål for dykkere.

 Turisme 
miniatyr|En dykker fotograferer en skilpadde i havet ved Sipadan 
Dykkerturismen er Sipadans største inntektskilde. Øya ble gjort spesielt kjent i 1983 etter Jacques-Yves Cousteaus naturdokumentar Ghost of the Sea Turtles. I 1992 hadde øya fem turistresorter og i 1997 ble den regnet som en av de stedene i Malaysia med størst turisttilstrømning, noe som utgjorde en stor trussel for miljøet.

Den 23. april 2000 ble 21 turister bortført, fra Sipadan til den filippinske øya Jolo, av væpnede menn tilhørende separatistgruppen Abu Sayyaf.BBC News 24. april 2000. Gunmen seize tourists in Malaysia. Besøkt 24. september 2013. TIME World 08. mai 2000. Trouble in Paradise. Besøkt 24. septembere 2013.  Gislene ble etter lang tid løslatt, den siste den 11. juni 2003.

I 2004 vedtok Malaysias regjering, grunnet økologiske hensyn, at alle dykkeroperatører skulle flytte bygningsstrukturer fra øya innen 31. desember samme år. Strukturene ble flyttet til Mabul. I 2008 ble det innført en begrensning på 120 tillate dykkere hver dag på Sipadan.Sipadan.com. History. Besøkt 24. september 2013.  I 2005 var de eneste innbyggerne på Sipadan et par observatører tilhørende Malaysias naturdepartement.

Sipadan regnes i en rekke sammenhenger som blant de fremste dykkerlokalitetene i verden.Scuba Diving. 2012 Top 100 Readers' Choise Awards. Besøkt 24. september 2013. List 25 16. juli 2013. 25 Best Places To Go Scuba Diving . Besøkt 24. september 2013. CNN Global NewsView 6. april 2012. Into the deep: World's 50 best dive sites. Besøkt 24. september 2013. The Guardian 14. desember 2006. Top 10 dive sites of the world. Besøkt 24.september 2013. Divezone. Top 10 best dive site in the World. Besøkt 24. september 2013.  En av opplevelsene er dykking i skilpaddegraven, en grotte under havet med flere tuneller som gjør at skilpaddene blir desorienterte og drukner. Grotten er full av skjelletter.Sabah Tourism Board. Destinations. Places to go. Sipadan Island . Besøkt 24. september 2013. 

 Sipadan marine nasjonalpark 
miniatyr|En stim av gullbåndssnappere (Lutjanus lutjanus)  ved Sipadan. 
I 1933 ble Sipadan erklært som fuglefredningsområde av de britiske myndighetene. Øya var et viktig stopp for trekkende fugler, som blant annet ørkenlo, strandsnipe og grønnstilk. I 1964 ble øya en del av Sabahs skilpaddeeggreservat, et viktig tiltak for å gi vern til skilpaddene på øya.

Sipadan marine nasjonalpark (Sipadan Marine Park) ble opprettet den 1. oktober 2009. Nasjonalparken består kun av øyas areal, med mål om å utvide den med et 168 kvadratkilometer stort havområde i tillegg.Dive the World. A Brief History of Pulau Sipadan. Besøkt 24. september 2013.  Parken hadde  besøkende i 2012.The Sabah Parks Board of Trustees: Visitor figure to Sabah Parks  . Besøkt 30. september 2013. 

Sipadan har store forekomster av karetter, barracudaer, hestmakreller, djevelskater, skater, hammerhai og hvalhai.

 Se også 
 Liste over nasjonalparker i Malaysia

 Referanser 

 Kilder 
 Nettstedet til Sabahs regjering. Diving sites.  . A Brief History of Pulau Sipadan.

 Eksterne lenker 
 Sipadan.com 
 The Sabah Parks Board of Trustees 
 Malaysia Marine Protected Areas 


Kategori:Øyer i Malaysia
Kategori:Øyer i Stillehavet
Kategori:Turisme i Asia
Kategori:Sabah
Kategori:Malaysias historie
Kategori:Indonesias historie
Kategori:Tidligere omstridte områder